Mensura Jahić
Mensura Jahić je umjetnička fotografkinja i slikarka iz Sarajeva. Rođena je 13. maja 1958. godine u Sarajevu, NR Bosna i Hercegovina, FNRJ.

Istaknuti samostalni umjetnik
Status i titulu dobila od Ministarstva kulture i sporta Kantona Sarajevo i Vlade Kantona Sarajevo.

Počasni akademik UNESCO-a    
Diplomu dodijelio UNESCO Internacionalna Humanitarna Akademija Evropa – Azija u skladu sa odlukom generalnog zasjedanja Akademije (12. 9. 2011, protokol br. 1) održano u Ruskoj Federaciji, za uspjeh i rezultate na polju umjetnosti i kulture.

Umjetnik godine u svijetu 2015. Universal Colours 
Proglašena od Universal Colours , profesionalnog art magazina, sa sjedištem u Londonu i Helsinkiju.

Umjetnički i kulturni angažman 
Dobitnik je mnogobrojnih diploma i certifikata od priznatih univerziteta u svijetu, galerija i muzeja gdje je izlagala svoje radove: Univerzitet u Kairu (Egipat), Muzej "Cemara Art Gallery”  u Džakarti (Indonezija), Muzej Mimara u Zagrebu (Hrvatska), Umjetnička Galerija Bosne i Hercegovine i drugih.

Izlagala je svoje radove na mnogobrojnim samostalnim i  grupnim izložbama, nacionalnog i internacionalnog nivoa.

Do sada ostvarila je ukupno 50 izložbi, od toga 23 samostalne i 27 kolektivnih. Najveći broj izložbi je međunarodnog karaktera.

Angažirani je umjetnik koji svojim radom daje doprinos u rješavanju mnogobrojnih društvenih problema: 
 Borba protiv genocida i terorizma – Službeni art-fotograf Prve svjetske konferencije o genocidu – Srebrenica 2009. godine u organizaciji Instituta za istraživanje zločina protiv čovječnosti i međunarodnog prava Univerziteta Sarajevo, Bosna i Hercegovina.
 Doprinos u programu prevencije maloljetničkog prestupništva u saradnji sa Vladom Kantona Sarajevo s projektom "Fotografijom za svjetliju budućnost".

Doprinos razvoju građanskog društva u BiH 
Kao jedini predstavnik iz oblasti umjetnosti i kulture bila je dio tima za izradu i usvajanje prvog "Sporazuma o saradnji između Vlade Kantona Sarajevo i nevladinog sektora". Potpisnik je Sporazuma koji govori o uspostavljanju institucionalnih mehanizama za unapređenje dijaloga i partnerske saradnje zasnovane na osnovnim vrijednostima i principima moderne demokratije i civilnog društva.

Istaknute samostalne izložbe 
 Izložba "Fair play" koja govori o borbi za prava žena" u organizaciji OSCE-a, sa sjedištem u Beču, i Parlamenta Bosne i Hercegovine. Postavka je trajala mjesec dana u Velikoj Sali Parlamenta, 8. mart 2015. godine.
Izložba "When the light meets the Life" - U muzeju "Cemara Art Gallery”  Jakarta, 2015 god., zabilježena kao prvi kulturni događaj Bosne i Hercegovine nakon raspada SFRJ.
Izložba "Water people" - postavljena u umjetnickoj galeriji Bosne i Hercegovine, u novembru 2016. godine, koja govori o jednom idealnom svijetu u kojem vladaju zakonitosti ljubavi, srece, prijateljstva, slobode itd.

Reference 

Bosanskohercegovački slikari
Fotografi
Biografije, Sarajevo